《贫居自述 其五十三》
明代·李孔修

随遇而安适自然，浮云那得障心田。藜羹布被今生定，纸帐梅花夙世缘。

素志雅宜加勉励，贫名何惮远流传。囊中若有钱将百，便向江头唤酒船。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。